  Майя Бывальцева Ижкарысь Кузебай Герд нимо гимназилэн «Проектный офис удмуртских школьников» ӵектосэз Россиысь калыкез дышетонъя министерстволэн вожвылъяськоназ 873 сюрс манет тыр грант утӥз. Со коньдонэн удмурт калыклэсь лулчеберетсэ дышетонъя медиалаборатория но удмурт кылъя дышетӥсьёс понна методикая сӧзнэт кылдытозы. Со сярысь ивортодэтъя «Удмуртия» агентстволы ӵектослэн кивалтӥсез Юлия Шахтина вераз. Туннэ нуналлы милям удмурт кылъя дышетӥсьёслэн люкамын туж бадӟым опытсы, кызьы удмурт кылэз нуыны, кызьы удмурт кылэз пиналъёс доры вуттыны, кызьы сое дышетыны, методикая рекомендациоссы туж трос дасямын. Но ми валаськом, что туннэ нуналлы тросгес саклык висъяны кулэ интернетлы но, цифровой технологиосты пыртон ласянь сыӵе инструментъёс кылдытыны. Соин ик медиалабораторимы сӥземын удмурт кылэз дышетон методикаез, шуом, оцифровать каронлы Юлия Шахтина, Удмурт дышетскисьёслэн ӵектосъёсъя офиссылэн кивалтӥсезГрантлэн бадӟым люкетэз медиалабораторие ужан тӥрлык басьтыны мыноз – ноутбукъёс, видеокамераос, тыл но мукетсэ, мар ӟечлыко продукт кылдытыны юрттоз. Нимысьтыз радъям семинарын пиналъёс но дышетӥсьёс ӵошен кенешозы, мар бордын тросгес ужаны, кыӵе продукт кылдытыны кулэ луоз. Дышетӥсьёслэн наработакаоссы вань, но пиналъёсын ӵош, мар пиналъёслы тунсыко луоз, сое кылдытъялом: яке со луоз видеоролик, яке со луоз мультфильмъёс, яке кыӵе ке анимационной ужъёс, ӝӧквыл шудонъёс. Пиналъёс дышетӥсьёсын ӵош сое асьсэос быръёзы но кылдытъялозы Юлия Шахтина, Удмурт дышетскисьёслэн ӵектосъёсъя офиссылэн кивалтӥсезСо сяна, дышетӥсьёслы кык-куинь вебинаръёс ортчыны малпало. Юлия Шахтиналэн кылъёсызъя, отын вераськозы, кызьы туннэ школаосын удмурт кылэз азинтоно, кыӵе выль ӧръёсты, методикаосты кутоно дышетонын, кызьы сое тунсыко кароно. Озьы ик милям малпамын кылдытыны методической сеть шуиськом, т. е. огазе кариськыны анай кылъя дышетӥсьёслы не только Удмуртиысь, но озьы ик Марий Элысь, Башкаортостанысь, Пермь шаерысь Юлия Шахтина, Удмурт дышетскисьёслэн ӵектосъёсъя офиссылэн кивалтӥсезМедиалабораторилы гимназиын нимысьтыз висъет кылдыто. Юлия Шахтиналэн верамезъя, отын пӧсьтолэзь пумын - гудырикошкон кутсконын ужаны ӧдъялозы ни. Тодэ вайытом, азьвылгес Удмурт дышетскисьёслэн ӵектосъёсъя офиссы огъяросси вожвылъяськонын кыкетӥ инты басьтӥз.  Тегъёс: Дышетон Ижкар Удмуртия удмуртъёс удмурткыл удмуртлык КузебайГерднимогимназия 100ар грантъёс  